મોરબીના રાજપર રોડ ઉપર આવેલ જય ભવાની જીનિંગ ફેક્ટરીમાં મજુરી કામ કરતા અને મજૂરની ઓરડીમાં રહેતા ઘુલારામ શાંતિલાલ પરમાર નામના યુવાને તેની પત્ની મનિષાબેન પરમાર (ઉંમર ૨૩) ની ઉપર શંકા રાખીને તેનું ગળું દબાવીને તેની હત્યા કરી નાખી હતી આ બનાવામાં પોલીસે મૃતક મનિષાબેનની ફેબાની દિકરી આશાબેન જગદિશભાઇ ભુઇ જાતે મીણાની ફરીયાદ લઇને મૃતક મહિલાના પતિ ઘુલારામ શાંતિલાલ પરમાર સામે હત્યાનો ગુનો નોંધીને તેને હાલમાં ધરપકડ કરી છે વધુમાં પોલીસ પાસેથી મળી રહેલી માહિતી મુજબ આરોપી પતિને ઝડપી લેવા મોરબી, રાજકોટ અને અમદાવાદ ટીમો મોકલી હતી ત્યારે આરોપી પતિ રાજસ્થાનની બસમાં બેસીને નાસી જવાનો હતો તે પહેલા જ તેને ઝડપી લેવામાં આવ્યો હતો અને આરોપીના રિમાન્ડ ન મળતા હાલમાં તેને જેલ હવાલે કરી દેવામાં આવેલ છે.